தனி நபர் மீதுள்ள காழ்ப்புணர்வால், நாட்டின் கவுரவத்தைப் பாழ்படுத்திய தம் செயலுக்காக, இந்த மக்கள் பிரதிநிதிகள் வெட்கப்படவில்லை. வெட்கம், மானம் என்ற உணர்வுகள் இருந்தால், இப்படிச் செய்திருப்பரா? ஆனால், இவர்களை லோக்சபாவுக்குத் தேர்ந்தெடுத்த மக்களும், ராஜ்யசபாவுக்குத் தேர்ந்தெடுத்த மக்கள் பிரதிநிதிகளும், வெட்கித் தலைகுனிய வேண்டியிருக்கிறது. சில மாதங்களுக்கு முன், அமெரிக்க வெளியுறவுத் துறை, "மோடி மீண்டும் விசாவுக்காக மனு செய்தால், அது பரிசீலிக்கப்படும்' என்று சொல்லியிருந்தது. அண்மையில், அமெரிக்கா சென்ற, பா.ஜ., தலைவர் ராஜ்நாத் சிங், இதை கையில் எடுத்திருக்கிறார் என்பது தெரிய வந்ததுடன், மோடி எதிர்ப்பாளர்கள் மீண்டும் துடிக்கத் துவங்கி விட்டனர். இதை இப்போது சொல்வதற்கு பதிலாக, அமெரிக்கா அப்போதே மோடிக்கு விசா வழங்கியிருக்கலாம். இதனால், மோடிக்கு லாபமும் இல்லை, நஷ்டமுமில்லை. ஆனால், இப்படிப்பட்ட எதிர்ப்புகளுக்கு வளைந்து கொடுத்து, அமெரிக்கா, நரேந்திர மோடிக்கு, இனியும் விசா கொடுக்காமல் இருந்தால், அது அந்த நாட்டு உயர் அதிகார மையம் சுதந்திரத்துடன் செயல்படுகிறதா என்ற சந்தேகத்தை எழுப்பும். நம்மவர்கள் காப்பாற்றாத தேசிய கவுரவத்தை, அமெரிக்காவாவது காப்பாற்றட்டுமே. email: hindunatarajanhotmail.com